
A V I Z
asupra proiectul de Lege pentru completarea art.1 din 
Ordonanţa de urgenţă a Guvernului nr.148/2005 privind susţinerea familiei în vederea creşterii copilului

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, cu proiectul de Lege pentru completarea art.1 din Ordonanţa de urgenţă a Guvernului nr.148/2005 privind susţinerea familiei în vederea creşterii copilului (PL.x.267/2009), Camera Deputaţilor fiind Cameră decizională.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege menţionat  mai sus, în şedinţa din 16.06.2009.

Ministerul Muncii, Familiei şi Protecţiei Sociale nu a fost prezent la dezbateri.

Membrii Comisiei  au examinat proiectul de Lege, expunerea de motive, avizul favorabil al Consiliului Legislativ nr.150/09.03.2009, precum şi punctul de vedere favorabil al Guvernului.

În urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, avizarea negativă a proiectului de Lege, având în vedere că anterior a fost promulgată o Lege având acelaşi obiect (Legea nr. 239 din 10 iunie 2009, pentru modificarea art. 2 din Ordonanţa de urgenţă a Guvernului nr.148/2005 privind susţinerea familiei în vederea creşterii copilului).
           PREŞEDINTǍ                                               

